|  |
| --- |
|  |

**ШЫМКЕНТ ҚАЛАСЫ БОЙЫНША ТЕКСЕРУ**

**КОМИССИЯСЫ**

**«Шымкент қаласының экономика және бюджеттік жоспарлау басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2019 жылы жоспарлау кезінде бюджет заңнамасының сақталуына және Шымкент қаласының 2018-2020 жылдарға арналған даму бағдарламасының іске асырылуына аудит жүргізу» аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

**ШЫМКЕНТ**

**2020 жыл**

**МАЗМҰНЫ**

**I. Кіріспе бөлік**

* 1. **Аудиторлық іс-шараның атауы..........................................**
  2. **Мемлекеттік аудиттің мақсаты................................................**
  3. **Мемлекеттік аудиттің объектілері........................................**
  4. **Мемлекеттік аудит тобының құрамы..................................**
  5. **Мемлекеттік аудитпен қамтылған кезең..............................**

**II. Негізгі (талдамалық) бөлік**

**2.1. Өңірлік бөліністе аудиттелетін саланың, соның ішінде мемлекеттік басқарудың және (немесе) экономика саласының, әлеуметтік-экономикалық дамудың ағымдағы жай-күйін жиынтық талдау: ..................**

**2.2. «Шымкент қаласының экономика және бюджеттік жоспарлау басқармасы» мемлекеттік мекемесіне жүргізілген мемлекеттік аудиттің жиынтық нәтижелері..............................................................................**

**2.2.1. Бюджет қаражатының, Ұлттық қор қаражатының, қарыздар мен активтердің бюджеттік бағдарламалардың түпкілікті тікелей және түпкілікті нәтижелеріне, сондай-ақ қойылған мақсаттар мен міндеттерге қол жеткізуге пайдаланылу тиімділігін жиынтық талдау және бағалау, аудиттелетін саланың дамуына әсері және саланың, экономиканың ілеспе бағыттарына мультипликативтік әсері (анықталған біртектес бұзушылықтардың, кемшіліктер мен проблемалардың жинақтап қорытылған нәтижелері, жүйелі кемшіліктерге, бюджет қаражаты мен активтерді тиімсіз жоспарлауға және пайдалануға, нәтижелерге қол жеткізбеуге байланысты, сондай-ақ мемлекеттік аудит объектісінің қызметіндегі өзге де проблемалық мәселелер, соның ішінде жүйелі проблемаларға әкеп соқтырған мәселелер бойынша бұзушылықтарға ықпал еткен себептер мен жағдайларды анықтау): ..............................**

**III. Жиынтық бөлік**

**3.1 Мемлекеттік аудит барысында қабылданған шаралар.......**

**3.2. Мемлекеттік аудиттің нәтижелері бойынша тұжырымдар.....**

**3.3. Мемлекеттік аудиттің нәтижелері бойынша ұсынымдар.......**

**3.4. Қосымша:** Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі, қалпына келтірілген және өндірілген сомалардың құжаттары.

**Шымкент қаласы**

**бойынша тексеру**

**комиссиясының төрағасы**

**Н.Нәлібаевқа**

**«Шымкент қаласының экономика және бюджеттік жоспарлау басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2019 жылы жоспарлау кезінде бюджет заңнамасының сақталуына және Шымкент қаласының 2018-2020 жылдарға арналған даму бағдарламасының іске асырылуына аудит жүргізу» аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

**I. Кіріспе**

**1.1. Аудиторлық іс-шараның атауы:** «Шымкент қаласының экономика және бюджеттік жоспарлау басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2019 жылы жоспарлау кезінде бюджет заңнамасының сақталуына және Шымкент қаласының 2018-2020 жылдарға арналған даму бағдарламасының іске асырылуына аудит жүргізу» тиімділік аудиті, сыртқы мемлекеттік аудит.

**1.2. Мемлекеттік аудиттің мақсаты:**

1) Шымкент қаласының экономика және бюджеттік жоспарлау басқармасының бюджеттік бағдарламалары бойынша қаржының тиімді пайдалануына;

2) Республикалық маңызы бар Шымкент қаласы бюджетінің 2019 жылы жоспарлау кезінде бюджет заңнамасының сақталуына;

3) Шымкент қаласының 2018-2020 жылдарға арналған даму бағдарламасының тиімді іске асырылуына аудит жүргізу.

**1.3. Мемлекеттік аудит объектісі:** «Шымкент қаласының экономика және бюджеттік жоспарлау басқармасы» мемлекеттік мекемесі (әрі қарай – Басқарма).

**1.4. Мемлекеттік аудит тобының құрамы:** Шымкент қаласы бойынша тексеру комиссиясының №1 мемлекеттік аудит бөлімінің басшысы-мемлекеттік аудитор Е.Тулендиев *(05.12.2016 жылғы №0545 сертификат)*, №1 мемлекеттік аудит бөлімінің бас инспектор-мемлекеттік аудиторы І.Айнақулов *(05.12.2016 жылғы №0407 сертификат)*, №2 мемлекеттік аудит бөлімінің бас маман-мемлекеттік аудиторлары Г.Бармакова *(19.03.2018 жылғы №1480 сертификат)* №2 мемлекеттік аудит бөлімінің бас маман-мемлекеттік аудиторы Е.Жолдасбеков *(19.03.2018 жылғы №1485 сертификат).*

**1.5. Мемлекеттік аудитпен қамтылған кезең:**

Басқарманың бюджет саласындағы қызметі бойынша 01.01.2019-31.12.2019ж.ж. аралығы және Басқарманың қызметін қамтамасыз етуге қаралған қаржылар бойынша 01.07.2019-31.12.2019ж.ж. аралығы.

**II. Негізгі (талдамалық) бөлік:**

Шымкент қаласы бойынша тексеру комиссиясының мемлекеттік аудит объектілерінің 2020 жылға арналған тізбесіне сәйкес, «Шымкент қаласының экономика және бюджеттік жоспарлау басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2019 жылы жоспарлау кезінде бюджет заңнамасының сақталуына және Шымкент қаласының 2018-2020 жылдарға арналған даму бағдарламасының іске асырылуына аудит жүргізу» іс-шарасы 2020 жылдың 26 ақпаны мен 15 маусымы аралығында *(2020 жылдың 26 наурызы мен 2020 жылдың 28 мамыры аралығында аудиторлық іс-шара уақытша тоқтатылған)* жүргізілді.

Қазақстан Республикасы Қаржы министрлігі Ішкі мемлекеттік аудит комитетінің 2019 жылғы 03 қыркүйектегі №64-Т аудиторлық іс-шара жүргізуге берілген тапсырмасы және 02.10.2019 жылғы №64-Т/1 «2019 жылғы 03 қыркүйектегі №64-Т аудиторлық іс-шараны жүргізуге тапсырмасына өзгерістер және толықтыру енгізу туралы» тапсырмасы бойынша Басқармаға 2017 жылдың 01 қаңтарынан 2019 жылдың 30 маусымы аралығындағы кезеңге бюджет қаражаттарының Қазақстан Республикасы заңнамасының нормаларына сәйкес пайдалануына аудиторлық іс-шарасы жүргізілген.

Осыған сәйкес, аудиторлық іс-шарамен 01.07.2019-31.12.2019 жыл аралығында Басқарманың қызметін қамтамасыз етуге қаралған бюджет қаражаты мен активтері 192 742,3 мың теңге көлемінде және Басқарманың 01.01.2019-31.12.2019ж.ж. аралығындағы бюджет саласындағы қызметі қамтылды.

**2.1. Өңірлік бөліністе аудиттелетін саланың, соның ішінде мемлекеттік басқарудың және (немесе) экономика саласының, әлеуметтік-экономикалық дамудың ағымдағы жай-күйін жиынтық талдау.**

Шымкент қаласы қалалық маңызы бар 4 ауданнан тұрады: Абай ауданы, Қаратау ауданы, Әл-Фараби ауданы, Еңбекші ауданы.

Қалада халық саны - 1 047 934 адамды құрайды (2020ж. 1 мамырға).

Ұлттық құрамы: казақтар –66,8%, өзбектер – 17,7%,орыстар –9,1%, басқалар– 6,4%.

Шымкент қаласының аумағы 116 280 га, тұрғындар саны 1047,9 мың адамды құрайды, Қазақстанның Орта Азиямен тоғысқан жеріндегі Еуропаның Оңтүстік-шығыс Азия мен жақын және алыстағы Шығыс елдеріне бағытталған көлік магистральдарының қиылысында орналасқан.

Бүгінгі таңда Шымкент – инфрақұрылымы дамыған, Қазақстанның өнеркәсіптік, сауда және мәдени орталықтарының бірі. Шымкент урбанистикалық қалалардың үштігіне кіреді. Шымкент Қазақстанның негізгі өнеркәсіп, сауда және мәдени орталықтарының бірі болып табылады.

Шымкент қаласы 1932 жылдан бері Оңтүстік Қазақстан облысы орталығы болып, 2018 жылдың 19 маусымнан бастап Қазақстан Республикасы Президентінің №702 Жарлығымен республикалық маңызы бар қала мәртебесі берілді.

Қазақстан Республикасының Ұлттық экономика министрлігінің статистика комитетінің деректеріне сәйкес 2019 жылдың 9 айында Шымкент қаласы бойынша жалпы өңірлік өнім (бұдан әрі – ЖӨӨ) көлемі 467 476,6 млн. теңгені құрады және 2018 жылдың сәйкес кезеңімен салыстырғанда 4,7%-ға өсті *(2018ж.-1 341 356,1 млн. теңге).*

Өткен жылмен салыстырғанда өнеркәсіп үлесі 4%-ға *(ЖӨӨ құрылымында үлесі 28%)* және көтерме және бөлшек сауда– 4%-ға *(ЖӨӨ құрылымында үлесі 18%),* көлік және қоймалау – 8,9%-ға *(ЖӨӨ құрылымында үлесі 13,4%)* өскен *(Диаграмма -1).*

Сонымен бірге, құрылыс саласында 60%-ға төмендеу байқалды *(ЖӨӨ құрылымында үлесі 2018ж.-6,6%, 2019ж.-2,6%)*.

Есепті кезеңде Шымкент қаласында ЖӨӨ-нің халықтың жан басына шаққандағы үлесі 1 440,3 мың. теңгені құрайды.

2019 жылы өнеркәсіп өнімі 562 278,8 млн. теңгеге өндіріліп, 2018 жылға өсім 15%-ды құрады *(жылдық жоспар - 103,2%, жылдық меже 11,4 пайызға асыра орындалды).*

Шымкент қаласының статистика департаментінің мәліметіне сәйкес кәсіпкерлік саласында жұмыс істеп тұрған субъектілер саны 69 435 бірлікке жетіп, 2018 жылға өсім 19,6%-ды құрады *(2018 ж. - 58 054бірлік)*. Онда 160 мыңға жуық адам жұмыспен қамтылып, өткен жылмен салыстырғанда 10,4%-ға өскен *(2018ж.-144,4 мың адам)*.

Шағын және орта кәсіпкерлік субъектілерімен 2019 жылы 1 021 144,0 млн. теңгеге өнім өндіріліп, 2018 жылмен салыстырғанда 114,9%-ға артты *(2018ж. – 840 691млн.тг.).*

Негізгі капиталға бағытталған инвестиция көлемінің өткен жылғы кезеңге 67%-ға төмендеген, 2019 жылы 194 478,0 млн. теңге инвестиция бағытталып, 2018 жылдың сәйкес кезеңіне 33%-ды құраған. *(жоспар - 30% (170 млрд.тг) жоспарланып, жылдық меже 14,4 пайызға асыра орындалған).*

Көрсеткіштің төмендеуі 2018 жылы «ПетроКазахстанОйлПродактс» ЖШС мұнай өңдеу зауытын жаңғырту жұмыстарын аяқтау есебінен қалыптасты.

2019 жылы ауыл шаруашылығы өнімі 29 455,7 млн. теңгеге өндіріліп, 2018 жылға өсім 6,3%-ды құрады *(жылдық жоспар - 102,0%, жылдық меже 4,2 пайызға асыра орындалды, 2018ж.-25 687,9млн.тг.)*.

Құрылыс жұмыстарының көлемі 2018 жылы 227 269,0 млн. теңгені құраса, 2019 жылы бұл көрсеткіш 87 135,7 млн. теңгені немесе 38,3% құрап, 61,7%-ға төмендеген *(жылдық жоспар - 30% жоспарланып, жылдық меже 8,3%-ға асыра орындалған).*

2019 жылы 523,7 мың шаршы метр тұрғын үй пайдалануға беріліп, көлемі 19,2%-ға артты *(жылдық жоспар – 470,4 мың ш.м., жылдық меже 11,3% -ға асыра орындалды, 2018ж.-439,2мың шаршы метр),*оның ішінде жеке тұрғын үйлер есебінен – 243,6 мың ш.м., жалға алу -коммуналдық үйлер – 71,5 мың ш.м. (16 үй), кредиттік үйлер – 48,7 мың ш.м. (11 үй), коммерциялық үйлер – 155,3 мың ш.м. (26 үй), 1 жатақхана - 4,5 мың ш.м.

2019 жылдың ІV тоқсанында қалада экономикалық белсенді халық саны 430,5 мың адамды, жұмыссыздар саны – 21,9 мың адамды, жалпы жұмыссыздық деңгейі – 5,1% құраған.

2019 жылы «Нәтижелі жұмыспен қамтуды және жаппай кәсіпкерлікті дамыту» бағдарламасы аясында 41 465 азамат (2018 ж. – 29 341) әлеуметтік қолдау шараларымен қамтылған. Оның ішінде:

*1-бағыт:* «Бағдарламаға қатысушыларды техникалық және қысқа мерзімді кәсіптік оқытуға 5 201 азамат жолданған.

*2-бағыт:* «Жаппай кәсіпкерлікті дамыту» аясында 3 563 азаматқа екінші деңгейлі банктер мен кредиттік серіктестіктер тарапынан несие беріліп, кәсіпкерлікке оқығандарға арналған «Бастау-бизнеске» 2 955 адам қатысқан.

*3-бағыт:* «Халықты жұмыспен қамтуға жәрдемдесу және еңбек ресурстарының ұтқырлығы арқылы еңбек нарығын дамыту» аясында 28 339 азамат қамтылған *(тұрақты жұмысқа - 19 580, мемлекеттік және аймақтық дамыту бағдарламасы бойынша жаңа ашылған жұмыс орындарына - 2 513, әлеуметтік жұмыс орындарына – 484, «Жастар практикасына» - 3 503, ақылы қоғамдық жұмыстарға - 2 259).*

*4-бағыт:* "Жастар-ел тірегі" жалпыұлттық жобасының кешенді іс-шараларын іске асыру бойынша жас кәсіпкерлікке оқытуға 1 407 азамат жолданған.

Қалада 36 денсаулық сақтау нысандары халыққа медициналық қызмет көрсетуде. Олардың ішінде: 15 – ауруханалық ұйымдар, 13 – амбулаторлық-емханалық ұйымдар, 8 - басқа да денсаулық сақтау мекемелері.

Шымкент қаласында 521 мектепке дейінгі мекемелерде 75 386 бала қамтылған (*о.і. 82 мемлекеттік, 439 жекеменшік).*

Балабақшамен қамтуды қажет ететін 3-6 жас аралығындағы 68 543 баланың 67 989-ы немесе 99,1%-ы мектепке дейінгі тәрбие мен оқытумен қамтылған.

2019-2020 оқу жылында жалпы орта білім беру мектептерінің саны –169, ондағы оқушылар саны – 214,2 мың адам.

Байланыс және интернет жүйелеріне 133 мектеп қосылған. Мектептер   
11 085 бірлік компьютерлік техникамен жабдықталған, немесе бір компьютерге 14 оқушыдан келеді.

Орта білімді мамандар даярлаумен 30 колледж (оның ішінде 11 – мемлекеттік) жұмыс істейді, жалпы контингенті 27,2 мың оқушыны (мемлекеттік – 13,8 мың оқушы) құраған.

Талдау нәтижесі бойынша 2019 жылы Шымкент қаласының негізгі әлеуметтік-экономикалық даму көрсеткіштері орындалып, өткен жылдармен салыстырғанда барлық басты әлеуметтік-экономикалық көрсеткіштер бойынша өсу қарқыны бар.

2019 жылы қала бюджетін нақтылау және түзету барысында түсімдерге елеулі өзгерістер енгізіліп, түсімдердің бастапқыда бекітілген көлемі 171 058 601,0 мың теңгеден 71 851 639,0 мың теңгеге (42%-ға) ұлғайтылып 242 910 240,0 мың теңгені құраған. Түсімдердің нақты мөлшері 244 199 687,7 мың теңгені құрап, жоспар 1 289 447,7 мың теңгеге артық немесе 100,5%-ға орындалған.

**Қала бюджетінің түсімдерінің 2019 жылы орындалуы**

*(мың теңге)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Көрсеткіштердің атауы** | **Бекітілген бюджет** | **Нақтыланған бюджет** | **Түзетілген бюджет** | **Бюджеттің атқарылуы** | **Ауытқу** | | |
| **сомма (4 бағ.-3 бағ.)** | **%** |
| **Түсімдер** | **171 058 601,0** | **239 304 869,0** | **242 910 240,0** | **244 199 687,7** | **1 289 447,7** | **100,5** |
| **Кірістер** | **158 905 707,0** | **226 482 987,0** | **230 088 358,0** | **231 371 824,2** | **1 283 466,2** | **100,6** |
| **Өзіндік кірістер** | 92 441 194,0 | 96 571 514,0 | 96 571 514,0 | 97 854 980,2 | **1 283 466,2** | 101,3 |
| Салықтық түсімдер | 78 427 753,0 | 90 880 746,0 | 90 880 746,0 | 91 632 601,7 | 751 855,7 | 100,8 |
| Салықтық емес түсімдер | 1 204 096,0 | 2 521 434,0 | 2 521 434,0 | 2 580 407,3 | 58 973,3 | 102,3 |
| Негізгі капиталды сатудан түскен түсімдер | 12 809 345,0 | 3 169 334,0 | 3 169 334,0 | 3 641 971,2 | 472 637,2 | 114,9 |
| Трансферттер түсімдері | 66 464 513,0 | 129 911 473,0 | 133 516 844,0 | 133 516 844,0 | 0,0 | 100,0 |
| Мемлекеттің қаржы активтерін сатудан түсетін түсімдер | 0,0 | 218 988,0 | 218 988,0 | 218 988,1 | 0,1 | 100,0 |
| Қарыздар түсімі | 12 152 894,0 | 12 602 894,0 | 12 602 894,0 | 12 608 875,3 | 5 981,3 | 100 |

Ал бюджеттің кіріс бөлігі 158 905 707,0 мың теңгеге бекітіліп, бюджетті нақтылау барысында 4 рет өзгерістер енгізіліп, 94 576 760,0 мың теңгеге ұлғайтылып, 23 394 109,0 мың теңгеге азайтылып, нақтыланған бюджет 230 088 358,0 мың теңгені құраған. Жыл қорытындысымен кірістер бойынша бекітілген 230 088 358,0 мың теңгенің орнына нақты 231 371 824,2 мың теңге түсіп 1 283 466,2 мың теңгеге артығымен орындалған.

Қала бюджетіне түскен түсімдердің жалпы көлемінде кірістердің үлесі 94,7%, мемлекеттің қаржы активтерін сатудан түсетін түсімі 0,08%, қарыздардың түсімі 5,2% құраған.

2019 жылы түсімдердің жалпы көлемі 2018 жылмен салыстырғанда 100 679 743,1 мың теңгеге немесе 70,2%-ға өскен. Бұл өсім салықтық түсімдердің 24 411 315,7 мың теңгеге немесе 36,3%-ға,салықтық емес түсімдердің 1 804 731,9 мың теңгеге немесе 3 есеге, трансферттер түсімдерінің 80 237 065,0 мың теңгеге немесе 2,5 есеге ұлғаюынан болған. 2018 жылы Мемлекеттің қаржы активтерін сатудан түсетін түсімдер болмаған, ал 2019 жылы 218 988,1 мың теңгені құраған.

2019 жылы қала бюджетінің жалпы шығыс бөлігі нақтылау және түзетулерден соң 243 101 368,0 мың теңгені құраған. Оның ішінде, бюджет шығындары 234 270 269,0 мың теңге, бюджеттік кредиттер 1 268 076,0 мың теңге, қаржылық активтерді сатып алу 2 489 696,0 мың теңге және қарыздарды өтеу 5 073 345,0 мың теңге.

**2019 жылғы қала бюджетінің шығыстарының орындалуы**

мың теңге

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Атауы** | **2019 жылға бекітілген бюджет** | **2019 жылға нақтыланған бюджет** | **2019 жылға түзетілген бюджет** | **2019 жылға кассалық атқару** | **Игерілмеген қаржы** | **% , кассалық атқару** | **Ауытку (4 бағ-2 бағ)** | **Ауытку (4 бағ-3 бағ)** |
|
| *1* | *2* | *3* | *4* | *5* | *6* | *7* | *8* | *9* |
| **ШЫҒЫСТАР** | **171 058 601,0** | **239 496 015,0** | **243 101 386,0** | **241 236 313,1** | **-1 865 072,9** | **99,2** | **72 042 785,0** | **3 605 371,0** |
| **ШЫҒЫНДАР** | **163 658 663,0** | **230 664 898,0** | **234 270 269,0** | **232 405 196,1** | **-1 865 072,9** | **99,2** | **70 611 606,0** | **3 605 371,0** |
| **БЮДЖЕТТІК КРЕДИТТЕР** | **618 076,0** | **1 268 076,0** | **1 268 076,0** | **1 268 076,0** | **0,0** | **100,0** | **650 000,0** | **0,0** |
| **ҚАРЖЫЛЫҚ АКТИВТЕРДІ САТЫП АЛУ** | **1 708 517,0** | **2 489 696,0** | **2 489 696,0** | **2 489 696,0** | **0,0** | **100,0** | **781 179,0** | **0,0** |
| **ҚАРЫЗДАРДЫ ӨТЕУ** | **5 073 345,0** | **5 073 345,0** | **5 073 345,0** | **5 073 345,0** | **0,0** | **100,0** | **0,0** | **0,0** |

Жоспарланған шығындардың басым бөлігі білім беруге-35,4%, тұрғын үй-коммуналдық шаруашылыққа-21,1%, әлеуметтiк көмек және әлеуметтiк қамсыздандыру-16,7%, спорт, туризм және ақпараттық кеңістік-6%, Көлiк және коммуникация-4% бағытталған.

Есепті жылы қала бюджетінің шығыстары 4 рет нақтыланған және 7 рет түзетулер енгізілген. Нәтижесінде бюджет шығыстары 109 587 056,0 мың теңгеге ұлғайтылып, 37 544 271,0 мың теңгеге қысқартылған.

Бюджет шығыстарын қысқартудың негізгі себептері-мемлекеттік сатып алу процедураларының созылуы, жер мәселесінің шешілмеуі, сот процестерінің, жобалық-сметалық құжаттарға мемлекеттік сараптама алудың созылуы, құрал-жабдықтардың жеткізілмеуі, құрылыс-монтаж жұмыстарының баяу жүргізілуі салдарынан бюджет қаражатының игерілмеу қауіпі туындауынан орын алған.

2019 жылы қалалық бюджеттің шығыс бөлігінде қаралған 243 101 386,0 мың теңгенің 241 236 313,1 мың теңгесі игеріліп, игерілу пайызы 99,2%-ды құрайды немесе 1 865 072,9 мың теңге игерілмеген. Оның ішінде: Республикалық бюджеттен бөлінген нысаналы трансферттер есебінен 1 329 007,3 мың теңге және қала бюджеті есебінен 536 065,6 мың теңге игерілмеген.

Игерілмеген қаржының 67 015,7 мың теңгесі үнемделген қаржы, ал 1 798 057,2 мың теңгесі төмендегі себептермен игерілмеген: бюджеттік бағдарламаларды басқару барысындағы кемшіліктер, тауарларды, қызметтерді уақтылы жеткізбеу және көрсетпеу, шарттардың кеш түзілуі, қазынашылық органына келісім шарттарды тіркеуге мерзімінде ұсынбау.

**2019 жылы бюджет қаржысының игерілмеуі туралы ақпарат**

*мың теңге*

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **ББӘ атауы** | **Игерілмеген қаржы** | **Үнемделген қаржы** | **Субъективті себептермен игерілмеген қаржы** | **оның ішінде есебінен** | | |
| **Тауарлар мен қызметтер мерзімінде жеткізілмеген** | **Бюджеттік бағдарламаларды басқару барысында тиісті шараларды атқарылмау** | **басқада себептер** |
|  | **Барлығы** | **1 865 072,9** | **67 015,7** | **1 798 057,2** | **11 504,5** | **1 781 561,6** | **4 991,0** |
|  | *оның ішінде* |  |  |  |  |  |  |
| **1** | **Қала әкімінің аппараты** | **5 929,2** | **71,9** | **5 857,3** | **5 073,3** | **0,0** | **784,0** |
| **2** | **Жұмыспен қамту және әлеуметтік қорғау басқармасы** | **1 353 577,7** | **64 690,1** | **1 288 887,5** | **5 957,3** | **1 282 334,2** | **596,0** |
| **3** | **Білім басқармасы** | **37 977,8** | **1 250,3** | **36 727,5** | **0,0** | **36 727,5** | **0,0** |
| **4** | **Энергетика және коммуналдық шаруашылық басқармасы** | **3 734,6** | **19,8** | **3 714,8** | **103,8** | **0,0** | **3 611,0** |
| **5** | **Кәсіпкерлік және индустриалды-инновациялық даму басқармасы** | **462 502,7** | **2,7** | **462 500,0** | **0,0** | **462 500,0** | **0,0** |

Игерілмеген 1 798 057,2 мың теңге қаржының ең ірі көлемде игерілмеуі жұмыспен қамту және әлеуметтік қорғау басқармасында 1 288 887,5 мың теңге (72,6%), кәсіпкерлік және индустриялды-инновациялық даму басқармасында 462 500,0 мың теңге (24,8%), білім басқармасында 36 727,5 мың теңге (2,0%) және өзге де басқармаларда 9 942,2 мың теңге орын алған.

Шымкент қаласының 2019-2021 жылдарға арналған даму бағдарламасында 2019 жылы іске асыруға 3 бағыт пен 11 мақсат бойынша 50 нысаналы индикаторлар және 208 іс-шаралар қарастырылып, 2019 жылдың қорытындысы бойынша 31 нысаналы индикаторларға нақты қол жеткізілген, 11 индикатордың есеп беретін мерзімі келмеген, 4 индикаторларға қол жеткізілмеген.

Мемлекеттік аудит жүргізу барысында аудитпен қамтылған Басқарманың қызметін қамтамасыз етуге қаралған бюджет қаражаты мен активтері 192 739,0 мың теңгені құрап, 192 738,4 мың теңгесі игерілген, 0,6 мың теңге үнемделген қаржы.

357-001 «Экономикалық саясатты, мемлекеттік жоспарлау жүйесін қалыптастыру мен дамыту саласындағы мемлекеттік саясатты іске асыру жөніндегі қызметтер» бюджеттік бағдарламасына 165 743,0 мың теңге жоспарланып, 165 742,5 мың теңгесі игерілген.

Оның ішінде 011 республикалық бюджеттен трансферттер есебінен 1 318,0 мың теңге жоспарланып, толығымен игерілген, 015 жергілікті бюджет қаражаты есебінен 164 425,0 мың теңге жоспарланып, 164 424,5 мың теңгесі игерілген, 0,5 мың теңге игерілмеген, атап айтқанда 111, 113, 123, 135, 149, 159, 161,162 ерекшеліктерінен үнемделген қаржы.

357-004 «Мемлекеттік органның күрделі шығыстары» бюджеттік бағдарламасына 2 996,0 мың теңге жоспарланып, 2 995,9 мың теңгесі игерілген, игерілмеген 0,1 мың теңге мемлекеттік сатып алу барысында үнемделген қаржы.

357-096 **«**Мемлекеттік-жекешелік әріптестік жобалар бойынша мемлекеттік міндеттемелерді орындау**»** бағдарламасына 24 000,0 мың теңге жоспарланып, 100 пайыз игерілген.

Аудитпен қамтылған кезеңде бюджеттік бағдарламалар бойынша қаржыларды жоспарлау негізділігі Қазақстан Республикасы Қаржы министрінің 2014 жылғы 24 қарашадағы №511 бұйрығымен бекітілген «Бюджеттік өтінімді жасау және ұсыну қағидаларына» сәйкес жасалынған.

Бағдарлама мәселесі тексерілді. Бұзушылықтар, кемшіліктер және жүйелі проблемалар анықталған жоқ.

**2.2. «Шымкент қаласының экономика және бюджеттік жоспарлау басқармасы» мемлекеттік мекемесіне жүргізілген мемлекеттік аудиттің жиынтық нәтижелері.**

Аудиторлық іс-шарамен қамтылған Басқарманың қызметін қамтамасыз етуге қаралған бюджет қаражаты мен активтері 192 742,3 мың теңге және Басқармада республикалық маңызы бар қала бюджетінің 2019 жылы жоспарлау кезінде бюджет заңнамасының сақталуына, Шымкент қаласының 2018-2020 жылдарға арналған даму бағдарламасының іске асырылуы қамтылды.

Аудиторлық іс-шараның қорытындысы бойынша Басқарма тарапынан жергілік бюджетті жоспарлау барысында тиімсіз жоспарланған 3 599 450,0 мың мың теңге анықталды.

Рәсімдік сипаттағы бұзушылықтардың саны 8 бірлік.

**2.2.1. Бюджет қаражатының, Ұлттық қор қаражатының, қарыздар мен активтердің бюджеттік бағдарламалардың түпкілікті тікелей және түпкілікті нәтижелеріне, сондай-ақ қойылған мақсаттар мен міндеттерге қол жеткізуге пайдаланылу тиімділігін жиынтық талдау және бағалау, аудиттелетін саланың дамуына әсері және саланың, экономиканың ілеспе бағыттарына мультипликативтік әсері (анықталған біртектес бұзушылықтардың, кемшіліктер мен проблемалардың жинақтап қорытылған нәтижелері, жүйелі кемшіліктерге, бюджет қаражаты мен активтерді тиімсіз жоспарлауға және пайдалануға, нәтижелерге қол жеткізбеуге байланысты, сондай-ақ мемлекеттік аудит объектісінің қызметіндегі өзге де проблемалық мәселелер, соның ішінде жүйелі проблемаларға әкеп соқтырған мәселелер бойынша бұзушылықтарға ықпал еткен себептер мен жағдайларды анықтау):**

**Жергілікті жоспарлау жөніндегі уәкілетті орган «Шымкент қаласының экономика және бюджеттік жоспарлау басқармасы» мемлекеттік мекемесі тарапынан жергілік бюджетті жоспарлау барысында тиімсіз жоспарланған 3 599 450,0 мың теңге бюджет қаражаты анықталды, оның ішінде:**

1. 2019 жылға Шымкент қаласының кәсіпкерлік және индустриалды-инновациялық даму басқармасының 393 007 «Даму» кәсіпкерлікті дамыту қоры» АҚ-ға кредит беру» бюджеттік бағдарламасына 500 000,0 мың теңгені қаржының тиімсіз жоспарланып, есепті кеөеңге бірде-бір шағын және орта кәсіпкерлік субъектілері несиелендірілмей, Қазақстан Республикасының 2008 жылғы 04 желтоқсандағы №95-IV Бюджет кодексінің 4 бабы 6) тармақшасының талаптарын бұзылу дерегі орын алған.
2. Жергілікті бюджет есебінен автобустар сатып алуға бөлінген қаржыларға автобустар сатып алынбай, Шымкент қаласының кәсіпкерлік және индустриалды-инновациялық даму басқармасының 065 «Заңды тұлғалардың жарғылық капиталын қалыптастыру немесе ұлғайту» бюджеттік бағдарламасына жергілікті бюджеттен жоспарланған 5 219 146,0 мың теңгенің, 2 729 450,0 мың теңгесі *(Шымкент қаласы мәслихатының 11.12.2019 жылғы №58/494-6с шешімімен - 2 500 000,0 мың теңге және Шымкент қаласы мәслихатының 11.12.2019 жылғы №58/494-6с шешімімен – 229 450,0 мың теңге)* **тиімсіз жоспарлану** салдарынан қайта жергілікті бюджетке қайтарылған яғни, Экономика және бюджеттік жоспарлау басқармасы тарапынан бюджетті жоспарлау барысында Қазақстан Республикасының 2008 жылғы 4 желтоқсандағы №95-IV «Қазақстан Республикасының Бюджет кодексінің» 3-бабы 1-тармағының 14-2-тармақшасы, 4-бабының 6),9),12),13),14)-тармақшаларының талаптары сақталмағаны анықталды.
3. Шымкент қаласының экономика және бюджеттік жоспарлау басқармасы тарапынан Қазақстан Республикасы Ұлттық экономика министрінің 2014 жылғы 5 желтоқсандағы «Мемлекеттік инвестициялық жобаның инвестициялық ұсынысын әзірлеу немесе түзету, оған қажетті сараптамаларды жүргізу, сондай-ақ бюджеттік инвестицияларды жоспарлау, қарау, іріктеу, іске асырылуын мониторингілеу және бағалау және бюджеттік кредиттеудiң орындылығын айқындау қағидаларын бекіту туралы» № 129 бұйрығының 7-параграфының 102-тарамығының талабын басшылыққа алмай бюджеттік бағдарлама әкімшісі берген ұсынысы негізінде 5 жобаның 370 000,0 мың теңге қаржысы бойынша 61 жер телімдерінің мемлекет мұқтаждығына алу мәселесі шешілмей тиімсіз жоспарлану салдарынан қайта қысқартылған.

**Рәсімдерді орындау тәртібінің бұзылуы бойынша жалпы 8 бірлік бұзушылық анықталған, атап айтқанда:**

**Мемлекеттік сатып алу саласы бойынша 1 бірлік рәсімдік бұзушылық орын алған бұзушылық анықталды, оның ішінде:**

1. Экономика және бюджеттік жоспарлау басқармасы тарапынан тарапынан Қазақстан Республикасының 2015 жылғы 4-желтоқсандағы № 434-V Мемлекеттік сатып алу туралы заңының 41 бабының 2 тармағының*талаптарын* сақталмай, мемлекеттік сатып алу веб-порталы арқылы тікелей шарт тұжырымы ретінде бір дереккөздерден алынған жалпы 2 082,3 мың теңгені құрайтын 7 келісім шарт түзіліп алынған тауарлар, көрсетілетін қызметтермен жұмыстардың өнім берушіні таңдаудың негіздемелері және есептері уақытылы мемлекеттік сатып алу веб-порталына орналастырылмаған.

**Рәсімдерді орындау тәртібінің бұзылуы бойынша өзгеде 7 бірлік рәсімдік бұзушылықтар анықталған, оның ішінде:**

1. Бюджетті әзірлеу, бюджет түсімдерін болжау барысында Қазақстан Республикасы Ұлттық экономика министрінің м.а. 2015 жылғы 21 қаңтардағы №34 бұйрығымен бекітілген «Бюджет түсімдерін болжау әдістемесінің» 57-тармағының талаптарын сақтамай, 2019 жыл бойынша өңірдің әлеуметтік-экономикалық дамуы мен оның инфрақұрылымын дамытуға жер қойнауын пайдаланушылардың аударымдары болжамдалмаған.
2. Қазақстан Республикасы Ұлттық экономика министрінің 2014 жылғы 30 желтоқсандағы №195 «Бюджеттік бағдарламаларды (кіші бағдарламаларды) әзірлеу және бекіту (қайта бекіту) қағидаларын және олардың мазмұнына қойылатын талаптарды бекіту туралы» бұйрығының 15-тармағы, 8)-тармақшасының талабы сақталмай, Шымкент қаласының кәсіпкерлік және индустриалды-инновациялық даму басқармасының бюджеттік бағдарламасының 02.04.2019 жылғы №17 н/қ бұйрығымен бекітіліп, түпкілікті нәтижелері сандық көрсеткішке келтірілмеген 393 007 «Даму» кәсіпкерлікті дамыту қоры» АҚ-ға кредит беру» бюджеттік бағдарламасына Экономика және бюджеттік жоспарлау басқармасы тарапынан келісілген.
3. Қазақстан Республикасы Қаржы минситрінің 2014 жылғы 24 қарашадағы №511 бұйрығымен бекітілген «Бюджеттік өтінімді жасау және ұсыну қағидаларының» 6 және7 тармағының 1), 6), 7), тармақшаларының талаптары сақталмай, Шымкент қаласының кәсіпкерлік және индустриалды-инновациялық даму басқармасы тарапынан жеңілдетілген несие ұсыну арқылы шағын және орта кәсіпкерлік субъектілеріне қолдау көрсету 13 жобадан 20 жобаға ұлғайтылып, өз кезегінде жобалар санын өзгерту негіздемелері ұсынылмаған.
4. Экономика және бюджеттік жоспарлау басқармасы тарапынан Қазақстан Республикасы Үкіметінің 2018 жылғы 31 қазандағы № 703 «Мемлекеттік және мемлекеттік емес ұйымдарда құжаттама жасау, құжаттаманы басқару және электрондық құжат айналымы жүйелерін пайдалану қағидаларын бекіту туралы» қаулысының 3-тарау 1-параграфының 51, 52 және 53-тармақтарының талаптарын басшылыққа алмай, Шымкент қаласының энергетика және тұрғын үй-коммуналдық шаруашылық басқармасынан бюджеттік инвестициялық жобалардың іске асыру мониторингі бойынша 2019 жылдың І, ІІ және ІІІ-тоқсандарынағы қорытынды есептерін бірыңғай құжат айналым жүйесі арқылы (ЭСЕДО Лотус) мезімінде уақытылы қабылдамаған.
5. Экономика және бюджеттік жоспарлау басқармасы тарапынан Қазақстан Республикасы Үкіметінің 2018 жылғы 31 қазандағы № 703 «Мемлекеттік және мемлекеттік емес ұйымдарда құжаттама жасау, құжаттаманы басқару және электрондық құжат айналымы жүйелерін пайдалану қағидаларын бекіту туралы» қаулысының 3-тарау 1-параграфының 51, 52 және 53 тармақтарының талаптарын басшылыққа алмай, Шымкент қаласының құрылыс басқармасынан бюджеттік инвестициялық жобалардың іске асыру мониторингі бойынша 2019 жылдың І, ІІ және ІІІ-тоқсандарынағы қорытынды есептерін бірыңғай құжат айналым жүйесі арқылы (ЭСЕДО Лотус) мезімінде уақытылы қабылдамаған.
6. Экономика және бюджеттік жоспарлау басқармасы Шымкент қаласының энергетика және тұрғын үй-коммуналдық шаруашылық басқармасы бюджеттік инвестициялық жобалардың іске асыру мониторингі бойынша 2019 жылдың І, ІІ және ІІІ-тоқсандарынағы қорытынды есептерін бір тілде қабылдап, Қазақстан Республикасы Ұлттық экономика министрлігінің 05.12.2014 жылғы «Мемлекеттік инвестициялық жобаның инвестициялық ұсынысын әзірлеу немесе түзету, қажетті сараптамаларды жүргізу, сондай-ақ бюджеттік инвестицияларды жоспарлау, қарау, іріктеу, мониторингілеу және іске асырылуын бағалау қағидаларын бекіту туралы» №129 бұйрығының 4-тарауы, 1-параграфының 191-тармағының талаптарын сақтамаған.
7. Экономика және бюджеттік жоспарлау басқармасы тарапынан Қазақстан Республикасының 2008 жылғы 4 желтоқсандағы №95-IV «Қазақстан Республикасының Бюджет кодексінің» 67-бабының 9-тармағының тармақтарын басшылыққа алынбай, Шымкент қаласының кәсіпкерлік және индустриалды-инновациялық даму басқармасының бюджеттік өтінімімен 065 «Заңды тұлғалардың жарғылық капиталын қалыптастыру немесе ұлғайту» бюджеттік бағдарламасынан 2019 жылғы қазан айындағы жергілікті бюджетті нақытау барысында – 2 500 000,0 мың теңге және желтоқсан айындағы жергілікті бюджетті нақытау барысында – 229 450,0 мың теңге жалпы 2 729 450,0 мың теңге қаржы қысқартуға берілген бюджеттік өтінімдер қабылданып, алынған.

І**II. Жиынтық бөлік**

**3.1. Мемлекеттік аудит барысында қабылданған шаралар:**

Тексеру комиссиясы тарапынан аудит барысында аудит бағдарламасындағы шешімін табуды қажет ететін мәселелер де анықталып, әр мәселе бойынша жеке-жеке шешу жолдары ұсынылды.

Аудиторлық есептің нәтижесімен Қазақстан Республикасының Ұлттық экономика министрлігіне Қазақстан Республикасының қолданыстағы заңнамаларына өзгерістер мен толықтырулар енгізу бойынша төмендегідей ұсыныстарды жолданды:

1. Аудиторлық іс-шара барысында мемлекеттік жоспарлау жөніндегі жергілікті уәкілетті орган, салықтық емес түсімдердің нақты түсуіне байланысты бекітілген жоспарға өзгерістер енгізіп отыратындығы анықталды.

Салықтық емес түсімдер көбінесе бір реттік сипатта болады және осыған байланысты Қазақстан Республикасы Ұлттық экономика министрінің м. а. 2015 жылғы 21 қаңтардағы №34 бұйрығымен бекітілген бюджет түсімдерін болжау әдістемесінің 9-бөліміне тиісті өзгерістер мен толықтырулар енгізу орынды деп санаймыз.

Осы Әдістеменің 9-тарауын 58.1. *«201 907 «Иесіз мүлікті, белгіленген тәртіппен коммуналдық меншікке өтеусіз өткен мүлікті, қадағалаусыз жануарларды, олжаларды, сондай-ақ мұрагерлік құқығы бойынша мемлекетке өткен мүлікті сатудан алынатын түсімдер», 202 102 «Жергілікті бюджеттен қаржыландырылатын мемлекеттік мекемелер көрсететін қызметтерді сатудан түсетін түсімдер», 203 102 «Жергілікті бюджеттен қаржыландырылатын мемлекеттік мекемелер ұйымдастыратын мемлекеттік сатып алуды өткізуден түсетін ақшаның түсімі», 206 109 «Жергіліктік бюджетке түсетін салықтық емес басқа да түсімдер» бюджеттік сыныптама кодтары түсімдер ретінде болжанбайды»* - деген тармақпен толықтыру;

2. «Мемлекеттік тұрғын үй қорынан тұрғын үйлерді жекешелендіруден түсетін» кіріс көзі түсімнің сипаты бір реттік төлемдер болып табылады және динамикалық талдауға келмейді. Қазақстан Республикасы Ұлттық экономика министрінің м.а. 2015 жылғы 21 қаңтардағы №34 бұйрығымен бекітілген бюджет түсімдерін болжау әдістемесінде Республикалық маңызы бар қала, Астана және облыс бюджеттерінің түсімдерін жоспарлауға қатысты 10-тарауда «Мемлекеттік тұрғын үй қорынан тұрғын үйлерді жекешелендіруден түсетін» кіріс көзін болжау тәсілі көрсетілмеген.

Осы Әдістеменің 10-тарауын 60.1. *«301 107 «Мемлекеттік тұрғын үй қорынан тұрғын үйлерді жекешелендіруден түсетін»бюджеттік сыныптама кодтары бойынша түсімдер жергілікті уәкілетті органның мәліметі негізінде жоспарға алынады* – деген тармақпен толықтыруды;

3. Жер учаскесіне меншік құқығын айқындау немесе жер учаскелерінің мемлекет меншігіне алынбауы себептерінен республикалық және жергілікті бюджеттен бөлінген қаржылардың өз мерзімінде немесе мүлдем игерілмеу мәселелері жиі туындайды.

Осыған байланысты,Қазақстан Республикасы Ұлттық экономика министрінің 2014 жылғы 5 желтоқсандағы «Мемлекеттік инвестициялық жобаның инвестициялық ұсынысын әзірлеу немесе түзету, оған қажетті сараптамаларды жүргізу, сондай-ақ бюджеттік инвестицияларды жоспарлау, қарау, іріктеу, іске асырылуын мониторингілеу және бағалау және бюджеттік кредиттеудiң орындылығын айқындау қағидаларын бекіту туралы» № 129 бұйрығының 2-тарауы «Мемлекеттік инвестициялық жобаның инвестициялық ұсынысын әзірлеу немесе түзету, қажетті сараптамаларды жүргізу тәртібі» 1-параграфы «Мемлекеттік инвестициялық жобаның инвестициялық ұсынысын әзірлеу немесе түзету тәртібінің» 6-тармағын 12,13,14 тармақшалармен төмендегідей мәтінде толықтыруды ұсынамыз:

«12) жобалау-сметалық құжаттамасы және жобалау-сметалық құжаттамасының сараптама қорытындысы;

«13) сәулет-жоспарлау тапсырмасы;

«14) құрылыс, қайта құру жұмыстары іске асырылатын жер учаскесіне құқық беру туралы құжаты.

4. 2019 жылы инвестициялық жобаларды іске асыруға республикалық бюджеттен нысаналы даму трансферттері есебінен жалпы 26 908 355,0 мың теңге қаржы бөлінген.

373 028 011 «Бастауыш, негізгі орта және жалпы орта білім беру объектілерін салу және реконструкциялау» бюджеттік бағдарламасындағы мектеп құрылысының жобасын жүргізуге мемлекеттік сатып алу конкурсы жеңімпазының анықталмауына байланысты Қазақстан Республикасының Білім және ғылым министрлігіне Шымкент қаласы әкімдігінің 13.11.2019 жылғы №19-05-16/8937 хатымен аталған жобадан -200 000,0 мың теңге қаржыны қысқартып,басқа 2 мектеп құрылысының жобасын жүргізуге бағыттау жөнінде бюджеттік өтінім жолданған.

Қазақстан Республикасының Білім және ғылым министрлігі 10.12.2019 жылғы №5002-01-12960/12-3-3 санды хатымен Қазақстан Республикасының 2008 жылғы 4 желтоқсандағы №95-IV Бюджет Кодексінің 85-бабы 9-3-тармағының 3)-тармақшасының негізінде, бағдарлама көрсеткіштері мен Бюджет кодексінің талаптарын сақтай отырып, қаражаттарды қайта бөлуге келісім береді.

Бюджеттік бағдарлама ішіндегі жобалар арасында қаржыларды қайта бөлуге жергілікті бюджеттік бағдарлама әкімшісі тарапынан салалық министрліктен келісім алуға 1 ай көлемінде уақыт жұмсалған.

Осыған орай, Республикалық бюджет есебінен бөлінген қаржыларды мерзімінде тиімді, әрі уақыты игеру мақсатында, Қазақстан Республикасының 2008 жылғы 4 желтоқсандағы №95-IV Бюджет Кодексінің 85 бабының 9-3.-тармағын мынадай: *«Бюджеттің атқарылуы барысында бюджеттік бағдарламалардың әкімшілері қаражатты түпкілікті нәтижелердің жоспарланған көрсеткіштері сақталған жағдайда бюджеттік бағдарлама бойынша жылдық шығыстар көлемін өзгертпей, республикалық маңызы бар қалалардың, облыстың жоспарлау жөніндегі жергілікті уәкілеті органның келісу бойынша бюджетті атқару жөніндегі орталық уәкілетті орган айқындайтын тәртіппен:»* -деген жаңа редакцияда жазылуын ұсынамыз.

**3.2.** **Мемлекеттік аудит нәтижелері бойынша тұжырымдар:**

1. Ағымдағы жыл бойынша өңірдің әлеуметтік-экономикалық дамуы мен оның инфрақұрылымын дамытуға жер қойнауын пайдаланушылардың аударымдары болжамдалмаған. Бюджетті әзірлеу, бюджет түсімдерін болжау барысында Қазақстан Республикасы Ұлттық экономика министрінің м.а. 2015 жылғы 21 қаңтардағы №34 бұйрығымен бекітілген «Бюджет түсімдерін болжау әдістемесінің» талаптары сақталмаған.

2. 393 007 «Даму» кәсіпкерлікті дамыту қоры» АҚ-ға кредит беру»- бюджеттік бағдарламасы бойынша қаралған 500 000,0 мың теңге 2019 жыл көлемінде шағын және орта кәсіпкерлік субъектілерін несиелендірмей қаржы тиімсіз пайдаланылған, Қазақстан Республикасының 2008 жылғы 04 желтоқсандағы №95-IV Бюджет кодексінің талаптары сақталмаған.

3. Бекітілген бюджетік бағдарламаның түпкілікті нәтижелерінде сандық көрсеткішке келтірілмеген, Қазақстан Республикасы Ұлттық экономика министрінің 2014 жылғы 30 желтоқсандағы №195 «Бюджеттік бағдарламаларды (кіші бағдарламаларды) әзірлеу және бекіту (қайта бекіту) қағидаларын және олардың мазмұнына қойылатын талаптарды бекіту туралы» бұйрығының талаптары сақталмаған.

4. Шағын және орта кәсіпкерлік субъектілеріне несие беру бойынша бюджеттік бағдарламаның орындау Ережелері, несие алушыларды іріктеу талаптары, несие алушылардың өтінімін қабылдау мерзімдері айқындалмаған. Бюджеттік бағдарламаны іске асырмас бұрын, бағдарламаны жүзеге асыру шаралары жоспарланбаған, несие берушілерге несие беруді ұйымдастыратын екінші деңгейлі банк ұйымдарымен келіссөздер жүргізілмеген.

5. Бюджеттік инвестициялық жобалардың іске асыру мониторингі уақытылы жүргізілмеген.

6. 2019 жылғы Қазақстан Республикасының 2008 жылғы 4 желтоқсандағы №95-IV «Қазақстан Республикасының Бюджет кодексінің» 3-бабы 1-тармағының 14-2-тармақшасы, 4-бабының 6,9,12,13,14-тармақшаларының талаптарын сақтамай, жарғылық капиталды ұлғайтуға қаралған 2 729 450,0 мың теңге қаржы тиімсіз жоспарлау салдарынан, қайта қысқартылған.

7. Шымкент қаласының экономика және бюджеттік жоспарлау басқармасы тарапынан Қазақстан Республикасы Ұлттық экономика министрінің 2014 жылғы 5 желтоқсандағы «Мемлекеттік инвестициялық жобаның инвестициялық ұсынысын әзірлеу немесе түзету, оған қажетті сараптамаларды жүргізу, сондай-ақ бюджеттік инвестицияларды жоспарлау, қарау, іріктеу, іске асырылуын мониторингілеу және бағалау және бюджеттік кредиттеудiң орындылығын айқындау қағидаларын бекіту туралы» №129 бұйрығының 7-параграфының талабы сақталмауынан 348 007 «Көлік инфрақұрылымын дамыту» бюджеттік бағдарламасы бойынша жергілікті бюджет есебінен жалпы құны 4 943 807,0 мың теңгені құрайтын 5 жоба бойынша 61 жер телімдерінің мемлекет мұқтаждығына алу мәселесі шешілмеуіне байланысты тиімсіз жоспарланған 370 000,0 мың теңге қаржы Шымкент қаласы мәслихатының 28 қазандағы №57/481-6с шешімімен қайта қысқартылған.

Жалпы бюджет қаражат жоспарлау, қалыптастыру кезінде қолданыстағы Бюджет заңнамаларын сақталмауы, бюджет қаржыларының тиімді жоспарлауына кері әсерін тигізген деп тұжырымдауға болады.

Бұл өз кезегінде бюджетті жоспарлау сатысында бюджеттік бағдарлама әкімшісілерімен жоспарлау жөніндегі жергілікті уәкілетті органның бюджет қаржысын жоспарлау жауапкершілігін арттыруды қажет етеді.

Жалпы аудиторлық іс-шаралардың нәтижелерін қорытындылай келе жоғарыда аталған кемшіліктер мен бұзушылықтарды ескере келе, мемлекеттік аудит объектісі бойынша бюджет қаржыларын **жоспарлау тиімділігі орта** деңгейде екендігі жөнінде тұжырым жасауға болады.

**3.3. Мемлекеттік аудиттің нәтижелері бойынша ұсынымдар:**

1. Аудиторлық іс-шара нәтижесін тексеру комиссиясының отырысында қарауды ұсынамын

1. **«**Шымкент қаласының экономика және бюджеттік жоспарлау басқармасы» мемлекеттік мекемесі бойынша бюджет қаражатының және мемлекет активтерінің тиімді пайдалануына мемлекеттік аудит жүргізу» аудиторлық іс-шарасының нәтижесі бойынша аудиторлық қорытындыны бекітуге ұсынамын.
2. Аудиторлық есептің нәтижесімен Қазақстан Республикасының Ұлттық экономика министрлігіне жолданған Қазақстан Республикасының қолданыстағы заңнамаларына өзгерістер мен толықтырулар енгізу бойынша ұсыныстарды мәліметке алуды сұранамын.
3. Жоғарыда аталған кемшіліктер мен бұзушылықтарды ескере келе, **«**Шымкент қаласының экономика және бюджеттік жоспарлау басқармасы» мемлекеттік мекемесі бойынша бюджет қаражатының жоспарлау тиімділігі орта деңгейде екендігі танылсын.

**3.3.1.** **«Шымкент қаласының экономика және бюджеттік жоспарлау басқармасы» мемлекеттік мекемесінің басшысына:**

1) Қазақстан Республикасының нормативтік құқықтық актілерінің, бюджеттік және өзге де заңнаманың талаптарын сақтамаған жауапты тұлғалардың тәртіптік жауапкершілігі қаралсын;

2) Бюджет қаражатын жоспарлау және пайдалану барысында Қазақстан Республикасының бюджеттік және басқа да заңнамаларының сақталуын қамтамасыз ету және аудитоорлық тексерумен анықталған бұзушылықтардың алдын-алу үшін қызметкерлермен түсіндіру жұмыстарын жүргізіп, іс-шара жоспалары әзірленсін.

3) Жоғарыда көрсетілген ұсынымдар бойынша қабылданған шаралар туралы мәлімет 2020 жылдың 24 тамызына дейін Шымкент қаласы бойынша тексеру комиссиясына ұсынылсын.

**3.4. Қосымша:** Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі мен өтеген қаражаттар туралы мәлімет \_\_\_ парақта.

**Тексеру комиссиясының мүшесі М.Балқыбеков**

Аудит тобының құрамы:

Е.Тулендиев

І.Айнақулов

Е.Жолдасбеков

Г.Бармакова

*Орындаған: Е.Тулендиев, І.Айнақулов*

*тел. 8(7252) 39-17-77*

*8 705-438-78-44, 8-702-000-83-33*